༄༅། རྗེ་རྒོད་ཚང་པའི་རྣལ་འབྱོར་བཞིའི་ཟབ་འགྲེལ་བཞུགས་སོ། །
ཨོཾ་བཛྲ་གུ་རུ་ཌཱ་ཀི་ནི་སིདྡྷི་ཧཱུྃ་ཕཊཿ
ན་མོ་རཏྣ་གུ་རུ། སྐུ་གསུམ་ལྷུན་གྲུབ་ཐམས་ཅད་མཁྱེན་པར་ལྡན་པའི་དཔལ། །
དམིགས་མེད་ཐུགས་རྗེས་བརྩེ་བ་ཆེན་པོ་ཡིས།
།འགྲོ་བ་བུ་བཞིན་གཟིགས་ནས་དགོས་འདོད་
ཆར་བཞིན་འབེབས། །མ་རིག་མུན་པར་གནས་པའི་སེམས་ཅན་ལོང་བ་རྣམས། །མཁྱེན་
གཉིས་སྤྱན་གྱིས་ཐར་ལམ་འཁྲིད་མཁན་མཆོག །ཆོས་རྗེ་རིན་པོ་ཆེ་ལ་གུས་པར་ཕྱག་འཚལ་
ལོ༑ ྃ།དེ་ལ་འཇིག་རྟེན་གསུམ་གྱི་མགོན་པོ་བླ་མ་ཡང་དག་པར་རྫོགས་པའི་སངས་རྒྱས་རྒྱལ་
བ་རྒོད་ཚང་པ་འདི་ཡང་སྐྱེ་བ་དཔག་ཏུ་མེད་པའི་སྔོན་རོལ་དུ་སངས་རྒྱས་ཤིང༌།
གདུལ་བྱ་
བསམ་གྱིས་མི་ཁྱབ་པ་སྨིན་ཅིང་གྲོལ་བའི་ལམ་ལ་བཀོད་པའི་སངས་རྒྱས་ཡིན་པར་འདུག་ཀྱང༌།
སྐྱེ་བ་འདིར་གདུལ་བྱའི་སྣང་ངོ་དང་བསྟུན་ནས། སྤྲུལ་པའི་སྐུ་འཇིག་རྟེན་འདིར་བྱོན། རྗེ་
རིིན་པོ་ཆེ་ལ་སྦྱང་གཞི་སྦྱོང་བྱེད་ཀྱིས་སྦྱང་རྒྱུ་མེད་ཀྱང༌། གང་ཟག་རིམ་སྐྱེས་པ་རྣམས་ཀྱི་བློ་
རིམ་གྱིས་དྲངས་ཞིང་བྲོད་པ་སྐྱེ་བར་བྱ་བའི་ཕྱིར་དང༌། ལོག་ཤེས་ཅན་རྣམས་ཀྱི་འཁྲུལ་པ་
སེལ་བར་མཛད་པ་དང་། རྟོགས་ཤིང་ཉམས་སུ་མྱོང་བ་རྣམས་ཀྱི་ངོ་སྤྲོད་པར་མཛད་ཅིང་ངེས་
ཤེས་སྐྱེད་པ་དང༌། རྗེས་འཇུག་མ་འོངས་པ་རྣམས་ལ་སྣང་བར་མཛད་པའི་དོན་དུ། རྗེ་རིན་
པོ་ཆེ་ཡང་ལམ་རིམ་གྱིས་སྦྱང་པ་ལྟར་སྐྱེ་ཚུལ་བསྟན་པར་གདའོ། །དེ་ལ་བླ་མ་ཡང་དག་པར་
རྫོགས་པའི་སངས་རྒྱས་ཀྱི་སྐུའི་བཀོད་པ་རིན་པོ་ཆེ་དེ། མཐོང་བ་ཙམ་གྱིས་བ་སྤུ་གཡོ་ཞིང་།
བལྟས་པ་ཙམ་གྱིས་ཟག་པ་མེེད་པའི་ཏིང་ངེ་འཛིན་རྒྱུད་ལ་སྐྱེ་བ།
དབང་པོ་ལ་ཡུལ་གཞན་
གྱིས་བསྐྱོད་མི་ནུས་པ་དེ། འཚོགས་པ་རྣམས་ལ་ཞལ་བསྟན། གསུང་ཚངས་དབྱངས་ཀྱི་
སྒྲ་རིན་པོ་ཆེ་དེ་ཐོས་པ་ཙམ་གྱིས་དང་བ་འདྲེན་ཅིང་། བརྗོད་པ་ཙམ་གྱིས་ཡིད་ཚིམ་པར་བྱེད་
པ་དེ་ལ། ཐུགས་ཆོས་ཉིད་རིན་པོ་ཆེ་དེ་འགག་མེད་རིག་པའི་གདངས་ལ་མཁྱེན་པ་སྣ་ཚོགས་
79

ཤར་བ་དེ། གསུང་ཚངས་དབྱངས་རིན་པོ་ཆེའི་སྒྲ་ལ་སྐྱོད་ནས། ཆོས་དང་གདུལ་བྱའི་
དབང་པོ་བརྡ་འཕྲོད་པར་མཛད་པའི་ཕྱིར། ལྗགས་པདྨ་རིན་པོ་ཆེ་ནི་བསྒྱུར། ཚིག་སྐྱེ་མེད་
རྡོ་རྗེའི་འོད་ཟེར་གྱིས། གཞན་རྒྱུད་བློ་གྲོས་པདྨོ་ཁ་ནི་ཕྱེ། རྨོངས་པཾ་རྣམས་ཀྱི་ཐེ་ཚོམ་གྱི་
མུན་པ་སེལ་བར་མཛད་ཅིང༌། ཐར་པའི་ལམ་རིན་པོ་ཆེ་སྟོན་པར་མཛད་པའི་ལྷན་ཅིག་སྐྱེས་
སྦྱོར་དང༌། རྣལ་འབྱོར་བཞི་ལ་སོགས་པའི་ཆོས་ཀྱི་འཁོར་ལོ་བསྐོར་བའི་དུས་སུ། རྗེ་རིན་
པོ་ཆེའི་ཞལ་ནས། རྗེ་སྒམ་པོ་པས་མཛད་པའི་རྣལ་འབྱོར་བཞི་ལ།
རྗེ་ཕག་མོ་གྲུ་པས་
གསུམ་གསུམ་དུ་ཕྱེ་ནས་བཅུ་གཉིས་སུ་མཛད་འདུག་སྟེ། བཤད་པ་མཛད་པ་ནི་མི་འདུག་སྟེ།
ང་ཡིས་གོ་བ་འདི་ལྟར་བླངས་གསུངས། དེ་ཡང་རྩེ་གཅིག་ལ་གསུམ་ལས། རྩེ་གཅིག་
དང་པོ་ངོ་བོ་མི་རྟོག་པར་གནས་པ་དེ་ཡིན། འབྲིང་པོ་གནས་པ་དེ་བརྟན་པར་སོང་བ་དེ་ཡིན།
བདེ་གསལ་མི་རྟོག་པའི་ཏིང་ངེ་འཛིན་དེ་སྦྱངས་པའི་དྭངས་ཆ་ལ། ཟག་བཅས་ཀྱི་མངོན་ཤེས་
དང་རྫུ་འཕྲུལ་སྟོན་ནུས་པ་འབྱུང༌། ཟག་བཅས་ཀྱི་ཡོན་ཏན་བསམ་གྱིས་མི་ཁྱབ་པ་འབྱུང་སྟེ།
དེ་ལ་ལམ་དང་བསྟུན་ན་འཇིག་རྟེན་པའི་ལམ་ཡིན། རྣལ་འབྱོར་བཞིའི་དབང་དུ་བྱས་ན་རྩེ་
གཅིག་གི་རྣལ་འབྱོར་བྱ་བ་ཡིན། རྩེ་གཅིག་གི་མཉམ་རྗེས་གནས་མི་གནས་ཡིན། ཕྱིར་རྩེ་
གཅིག་རྗེས་རང་ཡིན། དེ་ཡང་ཁོ་རང་གི་དབང་དུ་བྱས་ན། བདེ་གསལ་མི་རྟོག་པར་
གནས་པ་དེ་མཉམ་བཞག །དེ་ལ་མི་གནས་ན་རྗེས་རང་ཡིན་གསུང༌། རྗེའི་ཞལ་ནས།
ང་ལ་དང་པོ་རྟོག་པ་གཅིག་པུར་སོང་ནས་རྩེ་གཅིག་ཉམས་དེ་སྐྱེ་མ་མྱོང་སྟེ།
སྐལ་ལྡན་ཀུན་
བླ་མ་རྟོགས་ལྡན་ལ་གསོལ་བ་བཏབ་པས། ཉམས་སྐྱེ་ལོང་མ་བྱུང་བར་རྟོགས་པ་ཤར་བ་
ཡིན༑ ད་ལྟ་ངའི་འདི་ན་ཡང་རྩེ་གཅིག་གི་ཉམས་དེ་ཆེན་པོ་མེད་གསུང་། སྤྲོས་བྲལ་ལ་
གསུམ་ལས། སྤྲོས་བྲལ་དང་པོ་སེམས་སྐྱེ་འགགས་དང་བྲལ་བར་རྟོགས་པ་བྱ་བ་དེ་ཡིན།
གོང་གི་ཏིང་ངེ་འཛིན་དེ་རྟོགས་པའི་སྒྲིབ་བྱེད་དུ་ཡོད་པ་ཡིན། དེས་གང་ལ་བསྒྲིབ་ན་གནས་
ལུགས་རྟོགས་པའི་ངོ་ལ་བསྒྲིབས་པ་ཡིན། བདེ་གསལ་མི་རྟོག་པའི་ཉམས་ཞིག་ནས། ཐ་
མལ་གྱི་ཤེས་པར་ཁྲེས་ཀྱི་སོང་བ་དང་། ཐ་མལ་གྱི་ཤེས་པ་རང་ག་མ་འདི། གཞི་རྩ་མེད་
པར་ལྷང་གིས་རྟོགས་པ་དེ་ལ། དང་པོ་འདི་ནས་སྐྱེས་བྱ་བ་མི་འདུག །འདི་རུ་འགགས་བྱ་
80

བ་མི་འདུག །འདི་ན་གནས་བྱ་བ་མི་འདུག་པས། སེམས་སྐྱེ་འགག་གནས་གསུམ་དང་
བྲལ་བར་རྟོགས་བྱ། ཕལ་མོ་ཆེ་འབྲུ་དེ་ལྟར་གནོན་པ་ཡིན་ཏེ། ངས་འདི་བཞིན་བྱས་ཏེ་འདི་
རང་བདེ་བར་འདུག་གསུང༌།
དེ་ཡང་སྣང་བ་སྣ་ཚོགས་སུ་འཆར་གྱི་འདུག་པ་དེ་འགག་མེད་
དུ་འདུག །ཤར་ཡང་ཁོ་རང་གི་རང་བཞིན་སྐྱེ་བ་མེད་པར་འདུག་པས་སྐྱེ་མེད་དུ་འདུག །
དེའི་ཐོག་ན་ཐ་མལ་རང་རྒྱུད་པ་མི་གནས་པར་འདུག
།དེ་ལ་དང་པོ་སྤྲོས་བྲལ་དང་པོ་སྐྱེ་
འགག་གནས་གསུམ་དང་བྲལ་བར་རྟོགས་ཟེར་བ་དེ་ཡིན་གསུང༌།
ཡང་རྗེའི་ཞལ་ནས།
ང་ལ་འདིའི་སྐབས་སུ་འདི་ལྟར་བྱུང་གསུང་། ད དང་པོ་རྗེ་རིན་པོ་ཆེའི་དྲུང་ན་ཡར་ལ་ཕྱིན།
ཉི་མ་གཅིག་རང་ལ་རྗེ་རིན་པོ་ཆེ་དང་མཇལ།
ཙམ་ལ་ཁྲིད་བཏབ་གཅིག་ཏུ་མཛད་ཀྱི་འདུག །རྗེ་རིན་པོ་ཆེའི་ཞལ་ནས། ཐམས་ཅད་བླ་མ་
དེ་ནས་ཞག་ཤས་ནས་ངེད་བཙུན་པ་བདུན་ཅུ་
ལ་གསོལ་བ་ཐོབ་ལ། སེམས་མ་བཅོས་པར་རང་སོར་ཞོག །རང་རང་གི་ཕུག་པར་སོང་
ལ་སྒོམས་ཤིག་གསུང༌། དེར་དང་པོ་ཙ་ན་ངའི་བསམ་པ་ལ། སྒོམ་བྱ་བ་འདི་ད་ལྟར་གྱི་
རྟོག་པ་འགགས་པ་ལ་ཟེར་བ་ཡིན་སྙམ་པ་ཞིག་བྱུང༌།
དེར་དེ་ལ་བློ་རྩེ་གཏད་ཅིང་བསྒོམས་
པས༑ རྟོག་པ་ཡེ་འགག་ཏུ་མ་བཏུབ་སྟེ། རྟོག་པ་ལ་ཡང་ཕ་རྒད་པོ་མོན་གྲགས་བྱ་བ་དེ་
ཀྲོང་ཀྲོང་ཤར་བྱུང༌། དེར་དེ་མེད་པ་ཞིག་འདོད་ཅིང་ཇི་ལྟར་བྱས་ཤིང་བསྒོམས། རྟོག་པ་
ཡེ་འགག་ཏུ་མ་བཏུབ་སྟེ། རྟོག་པ་ལ་རྒད་པོ་མོན་གྲགས་སྔར་བས་ཀྱང་གསལ་བར་སྔོ་ཀྲོང་
ཀྲོང་ཤར་བྱུང་གསུང༌། དེ་ནས་སང་ཡན་ཆད་ཁོང་པ་ཀུན། ཁར་སང་ཆེ་གེ་མོའི་བཙུན་
གསར་ལ་སྒོམ་སྐྱེས་ཟེར། མ་གེ་མོའི་བཙུན་གསར་ལ་བསྒོམ་སྐྱེས་ཟེར་གྱིན་སོང༌། དེར་
ངའི་བསམ་པ་ལ་ཁོང་པ་ཀུན་ཉམས་རེ་དགའ་ན། ང་ཕ་གི་བ་ཚོ་ལ་རྟོགས་པ་མི་སྐྱེ་བ་འོང་ངོ་
སྙམ་པ་བྱུང༌། དེ་ནས་ཞག་ཤས་ན་ངེད་ཁ་ཅིག་མིན་པ་ཐམས་ཅད་ལ་སྒོམ་སྐྱེས་ཟེར་གྱི་འདུག་
དེར་ཉི་མ་གཅིག་གི་བསམ་པ་ལ་ཁོང་པ་ཚོ་ཐམས་ཅད་ལ་སྒོམ་སྐྱེས་ཟེར་གྱི་འདུག་
པས༑
པས༑ ང་ལ་མི་སྐྱེ་བ་ཝ་དམར་པོ་བསམ་པ་ཞིག་བྱུང༌། དེར་དེ་ནུབ་ཀྱང་སྤྱིལ་པོ་གོག་པོ་
གཅིག་ཏུ་ཕྱིན། བླ་མ་ལ་གསོལ་བ་དྲག་པོ་བཏབ་ནས། ཤེས་པ་ཚར་ཆོད་པའི་རྟེན་འབྲེལ་
མང་པོ་བྱས་ནས། དེ་ཀ་ཙུག་གསོལ་བ་བཏབ་པས། ནམ་ཕྱེད་ཡོལ་ཙ་ན་ཐང་ཆད་ནས་
81

འགྱེལ་ནས་སོང༌། དེ་ནས་གཉིད་ཅིག་སད་ནས་འདུག །བལྟས་པས། སེམས་འཛིན་
པ་མེད་པར་ཕྱལ་ལེ་གནས་ཀྱི་འདུག །དེར་སྒོམ་བྱ་བ་དེ་འདི་ལ་ཟེར་བ་ཡིན་ནམ་སྙམ་པ་བཀྲ
ཧྲིག་པ་ཞིག་བྱུང༌། དེ་ནས་དེ་ཁ་ཙུག་བསྒོམས་པས། ཡང་རྟོག་པ་ལ་སྔར་གྱི་ཕ་རྒད་པོ་
མོན་གྲགས་ཀྲོང་ཤར་བྱུང༌། དེ་ཁོརང་ལ་བལྟས་པས་གཞི་མེད་སྐྱེ་བ་མེད་པ་འདྲ་བ་ཞིག་
འདུག །སང་རིན་པོ་ཆེའི་དྲུང་ན་ཡར་ཕྱིན་པས། ལྷོ་པ་སྒོམ་སྐྱེས་སེ་གསུང༌། བསྒོམ་
མ་སྐྱེས་ལགས། རྣམ་རྟོག་ལརང་བཞིན་མེད་པ་འདྲ་བ་ཞིག་གདའ་སྟེ་བྱས། ད་རུང་ཅི་
འདྲ་ཞིག་འདུག་ལྟོས་ལ་ཤོག
།ཁྱོད་ཀྱི་སྔར་ཆོས་འདྲ་བ་ཉན་ནེ་གསུངས་ནས་ངོ་སྤྲོད་དུ་མ་
འདོད༑ དེ་ཙ་ན་ངོ་སྤྲོད་པས་ཆོག་ཙམ་ཡོད་པས་གསུང་། དོ་རེད་ཡང་མདངས་ཀྱི་སྤྱིལ་པོ་
གོག་པོ་དེར་ཕྱིན། བླ་མ་ལ་གསོལ་བ་བཏབ་ནས་བསྒོམས་པས། རྟོག་པ་ལ་སྔར་གྱི་ཕ་
རྒད་པོ་མོན་གྲགས་ཀྲོང་ཤར་བྱུང་། དེར་ཁོ་རང་ལ་བལྟས་པས། ཁོ་རང་རང་བཞིན་སྐྱེ་བ་
མེད་པ་ཞིག་ཏུ་འདུག་སྟེ། དེ་རྗེས་ལ་རང་བཞིན་མེད་པ་ཡིན་ན་རྣམ་རྟོག་ཏུ་འཆར་བ་མི་འཐད།
རང་བཞིན་མེད་པ་འཆར་ན་ནམ་མཁའ་འཆར་རམ་སྙམ་པ་ཞིག་བྱུང༌།
དེ་ཀ་ལ་ཤེས་པ་
ཡང་
དཀྲུག་ཐོམ་ཙེར་སོང༌། ང་ལས་མེད་ཀྱི་ངས་དེའི་ཤན་ཡང་མ་ཕྱེད་པ་ཡིན་གསུང་།
རིན་པོ་ཆེའི་དྲུང་ན་ཡར་ཕྱིན་པས། ལྷོ་པ་སྒོམ་སྐྱེས་སེ་གསུང་། བསྒོམ་ཀ་མ་སྐྱེས་ལགས་
ཞུས་པས། འདིར་ཤོག་དང་ཅི་འདྲ་ཞིག་བྱུང་གསུང༌། དེར་རྟོག་པ་རང་བཞིན་མེད་པ་འདྲ་
བ་ཞིག་གདའ་སྟེ། རང་བཞིན་མེད་པ་ཡིན་ན། རྣམ་རྟོག་ཏུ་འཆར་མི་འཐད།
རང་
བཞིན་མེད་པ་འཆར་ན། ནམ་མཁའ་འདི་ཡང་འཆར་རམ་སྙམ་པ་ཞིག་བྱུང་ཞུས་པས།
རིན་པོ་ཆེ་ཞལ་ལ་ཕྱག་བཀབ་ནས་དར་ཅིག་བཞད་ཀྱིན་འདུག །དེའི་ཕྱི་ནུབ་ནམ་མཁའ་སྟོང་
པ་བྱ་བ་ཡིན། ནང་གི་སེམས་རིག་སྟོང་དབྱེ་བ་མེད་པ་བྱ་བ་ཡིན་པས། རང་བཞིན་མེད་པ་
ཁོ་ནས་འཆར་བ་ཡིན་མོད་གསུང༌། དེར་དེ་ཀ་ལ་བཀྲ་ཧྲིག་བྱུང་ནས་བདེ་ཕྱམ་སོང༌། དེར
སྔར་གྱི་ཕ་རྒད་པོ་མོན་གྲགས་ཀྱི་སྣང་བ་འགག་ཏུ་མ་འདོད་པ་དེ། ཆུ་ནང་གི་ཟླ་བའམ་ནམ་
མཁའི་འཇའ་ཚོན་བཞིན་ཝལ་ལེ་མ་འགགས་པར་འདུག །རང་བཞིན་མེད་པ་བྱ་བ་དེ།
སྒོམ་ཆེན་པ་ཕལ་མོ་ཆེ་སྟོང་པ་ཕྱང་ཆད་ཅིག་ལ་བློ་རྩེ་གཏད་ནས་འདུག་སྟེ་མ་གོ་བ་ཡིན།
82

རང་བཞིན་མེད་པ་བྱ་བ་དེ། ཡུལ་སྟོང་པར་འགྲོ་བ་ལ་ཟེར་བ་མིན། ཨ་འཐས་ཀྱི་རང་
བཞིན་མེད་པ་ལ་ཟེར་བ་ཡིན། འཛིན་པའི་རང་བཞིན་མེད་པ་ཡིན།
ཡང་དེས་ལས་སྣ་
།ཤར་ཡང་ཁོ་རང་གི་རང་བཞིན་སྐྱེ་
ཚོགས་སུ་འཆར་གྱིན་འདུག་པས་འགག་མེད་དུ་འདུག
བ་མེད་པར་འདུག་པས་སྐྱེ་མེད་དུ་འདུག །དེའི་ཐོག་ན་ཐ་མལ་རང་རྒྱུད་པར་མི་འདུག་པས་
གནས་པ་མི་འདུག །དེ་ལ་ངས་ཆོས་སྐད་དུ་སྤྲོས་བྲལ་འབྲིང་པོ་རྣམ་རྟོག་རང་བཞིན་མེད་པ་
སྐྱེ་འགག་གནས་གསུམ་དང་བྲལ་བར་རྟོགས་པ་བྱ་བ་ཡིན་གསུང་། རྩེ་གཅིག་དང་སྤྲོས་བྲལ་
གྱི་ཁྱད་པར་རྣམ་རྟོག་ཆོས་སྐུར་གྲོལ་མ་གྲོལ་ཡིན། རྩེ་གཅིག་འཇིག་རྟེན་པའི་ལམ་ཡིན།
རྣམ་རྟོག་ཆོས་སྐུར་གྲོལ་བ་དེ། སྤྲོས་བྲལ་ངོ་བོ་མཐོང་བ་ཟེར། སེམས་བསྐྱེད་ཀྱི་དབང་དུ་
སོང་བ་ཡིན་ན། དོན་དམ་བྱང་ཆུབ་མཆོག་ཏུ་སེམས་བསྐྱེད་པ་ཟེར། དབང་བཞིའི་སྐད་དུ་
བྱས་ན་དབང་བཞི་པ་ཐོབ་པ་ཟེར། མཚན་ཉིད་པ་མཐོང་ལམ་རྣམ་པར་མི་རྟོག་པའི་ཡེ་ཤེས་
ངོས་ཟིན་པ་ཡིན་གསུང་། འོ་ན་དེ་ལ་ཏིང་ངེ་འཛིན་བརྒྱ་ལ་སྙོམས་པར་འཇུག་པ་དང༌།
སངས་རྒྱས་བརྒྱའི་ཞལ་བལྟ་ནུས་པ་དང༌། སྤྲུལ་པ་མི་འདྲ་བ་བརྒྱ་བརྒྱ་འགྱེད་ནུས་པ་ལ་
སོགས་པ་ཡོན་ཏན་བརྒྱ་ཕྲག་བཅུ་གཉིས་སྟོན་ནུས་པ་དེི་ལ་ཡོད་དམ་ཞེ་ན། ང་ཡོད་པར་འདོད་
པ་ཡིན། ཏིང་ངེ་འཛིན་བརྒྱ་མཚོན་པ་ཙམ་ཡིན། དེའི་དུས་ན་ཏིང་ངེ་འཛིན་བསམ་གྱིས་མི་
ཁྱབ་པ་ལ་སྙོམས་པར་ཞུགས་ནས་ཡོད་པ་ཡིན། སངས་རྒྱས་བརྒྱའི་ཞལ་མཚོན་པ་ཙམ་ཡིན།
བླ་མ་ཇོ་བོ་ཐུགས་རྗེ་ཆེན་པོར་བསྒོམ་ཙ་ན། བླ་མ་ཐུགས་རྗེ་ཆེན་པོའི་ཞལ་མཐོང་བ་ཡིན།
དེ་བཞིན་སངས་རྒྱས་བསམ་གྱིས་མི་ཁྱབ་པའི་ཞལ་བལྟ་བར་ནུས་ཏེ། དེ་ཁྱེད་མཚན་ཉིད་པའི་
བློ་ཁོག་ཏུ་མི་ཤོང་། ཡོན་ཏན་བརྒྱ་ཕྲག་བཅུ་གཉིས་པོ་དེ། རྟོགས་ལྡན་གཅིག་གི་རང་སྣང་
ཡིན༑ གང་ཟག་གཞན་དང་མཐུན་སྣང་དུ་བྱུང་བ་མ་ཡིན། སྤྲུལ་པ་ཡང་དེ་དང་འདྲ་བར་
བསམ་གྱིས་མི་ཁྱབ་པ་སྟོན་ནུས་གསུང་། འབྲིང་པོ་རྩ་བ་དང་བྲལ་བར་རྟོགས་བྱ་བ་དེ།
གོང་གི་ཉོན་མོངས་པ་དང་རྣམ་པར་རྟོག་པ་གཞི་རྩ་མེད་པར་ལྷང་གིས་རྟོགས་པ་ལ།
ངེས་
པའི་ཤེས་པ་ཨ་པ་འཁོར་བར་འཁྱམ་པར་བྱེད་པའི་གཞི་ཉོན་མོངས་པ་དང་རྣམ་པར་རྟོག་པ་ལ།
གཞི་རྩ་མེད་འདུག་པ་ལ་སྙམ་པའི་ཤེས་པ་དགའ་བ་ཁྱད་པར་ཅན་སྐྱེས་ཏེ། ངེས་ཤེས་དེ་རང་
83

བཟང་རྟོག་ཏུ་སོང་ཡོད་པ་ཡིན།
དེ་ངོས་ཟིན་ནས་བཟང་རྟོག་གཞི་རྩ་མེད་པར་ལྷང་གིས་
རྟོགས་པ་ལ། འབྲིང་རྩ་བ་དང་བྲལ་བར་རྟོགས་པ་ཟེར་བ་ཡིན། ཡང་ན་ངེས་ཤེས་དེ་རང་
ཆོས་ཉིད་རང་གསལ་དུ་རྟོགས་ན་ཡང་།
རྩ་བ་དང་བྲལ་བར་རྟོགས་པ་ཡང་དཀའ་སྟེ་
རབ་
འདུག །ང་ལ་སྒོམ་དེ་ཙམ་ཡོད་ཙ་ན། _ རིན་པོ་ཆེ་སྐུ་གཤེགས་ནས་མེད་གསུང༌།
ཕྱི་ནང་གི་སྒྲོ་འདོགས་ཆོད་པ་བྱ་བ་དེ། སྤྲོས་བྲལ་འབྲིང་པོ་ན། ནང་ཉོན་མོངས་པ་དང་རྣམ་
པར་རྟོག་པ་ཐམས་ཅད་གཞི་རྩ་མེད་པར་རྟོགས་ཀྱང༌།
ར་རྟོག་པ་ཐམས་ཅད་གཞི་རྩ་མེད་པར་
ད་རུང་ཕྱི་རོལ་གྱི་ཡུལ་ལ་ཇི་ལྟར་བྱས་
ཀྱང་༑ འཁྲིག་མ་ཚུད་པར་ཡོད་པ་ཡིན། ང་ལ་དང་པོ་ཕྱི་རོལ་གྱི་ཡུལ་སྣང་ཐམས་ཅད་རང་
སེམས་སུ་ཤེས། སེམས་སྣང་ལ་རང་བཞིན་མེད་པ་ནམ་མཁའ་ལྟ་བུར་རྟོགས། ནང་ཉོན་
མོངས་པ་དང་རྣམ་པར་རྟོག་པ། ཕྱི་ཚོགས་དྲུག་གི་སྣང་བ་ཐམས་ཅད་རང་གི་སེམས་སུ་ཤེས།
སེམས་སྣང་ལ་རང་བཞིན་མེད་པ། ཡུལ་དམིགས་གཏད་དང་བྲལ་བ། ནམ་མཁའི་དཀྱིལ་
ལྟ་བུར་བདེ་ཕྱམ་གྱིས་རྟོགས་པ་དེ་ལ་ཕྱི་ནང་གི་སྒྲོ་འདོགས་ཆོད་པ་ཟེར་བ་ཡིན། རྗེའི་ཞལ་
ནས༑ འདིའི་སྐབས་སུ་ང་ལ་འདི་ལྟར་བྱུང་གསུང་། རིན་པོ་ཆེ་པ་སྐུ་གཤེགས་པའི་མྱ་ངན་
དུ༑ ལྷོ་བྲག་མཁར་ཆུར་སྒྲུབ་པ་བྱེད་ཀྱིིན་ཡོད་ཙ་ན། ཉི་མ་ཅིག་གི་ཚེ་ཕྱེ་ཕད་ལ་བྱི་བས་
རྨུགས་ནས་འདུག །དེར་དྀང་པོ་ཚིག་པ་ཟ་འཁྲུག་པ་ཞིག་བྱུང༌། དེ་རྗེས་སྙིང་རྗེ་དུངས་པ་
ཞིག་བསྒོམས་པས་སྙིང་རྗེ་ཀ་རེ་འདུག
།བླ་མ་དང་ཇོ་བོ་ཐུགས་རྗེ་ཆེན་པོར་བསྒོམས་པས་
ཀྱང་དེ་ལྟར་ཤར་བྱུང༌། དེར་སྣང་བ་རང་གི་སེམས་བྱ་བ་དེ་ལ་ཟེར་བར་འདུག་སྙམ་པ་བཀྲ་
རིག་པ་ཞིག་བྱུང༌། དེ་ནས་ཁོ་རང་གི་ཐོག་ཏུ་མ་བཅོས་པར་བཞག་པས་ཁོ་རང་གི་རང་བཞིན་
སྐྱེ་བ་མེད་པར་འདུག །སྐྱེ་བ་མེད་པར་འདུག་ཀྱང་། སྣང་བ་འགག་ཏུ་མ་བཏུབ་སྟེ། ཆུ་
ནང་གི་ཟླ་བའམ་ནམ་མཁའི་འཇའ་ཚོན་ལྟར་ཝལ་ལེ་འདུག
།དམིགས་པ་དང་བྲལ་བ་བྱ་བ་
དེ༑ སྟོང་པ་ཡུལ་དུ་དམིགས་གཏད་དང་བྲལ་བ་དེ། སྣང་བ་མ་འགགས་པར་འདུག །
རྟོག་པ་ཡུལ་དུ་དམིགས་གཏད་དང་བྲལ་བ་དེ། སྣང་བའི་རང་བཞིན་སྐྱེ་བ་མེད་པར་
འདུག །འཛིན་པ་མེད་པ་ནམ་མཁའི་དཀྱིལ་ལྟ་བུར་འདུག །ཉམས་ལེན་ཕྱི་ནང་མེད་པར་
བདེ་བར་འདུག་པས། དེ་ལ་ཆོས་སྐད་སྤྲོས་བྲལ་ཆེན་པོ་སྣང་བ་རང་གི་སེམས་སུ་ཤེས།
84

སེམས་སྣང་ལ་རང་བཞིན་མེད་པ། ཡུལ་དམིགས་གཏད་དང་བྲལ་བ། ནམ་མཁའི་ད